རྗེ་ན་མོ་གུ་རུ། དཔལ་དུས་གསུམ་གྱི་སངས་རྒྱས་ཐམས་ཅད། །གང་ལ་གང་འདུལ་གྱི་
སྐུར་སྟོན་ཁྱོད་ལ། །གསོལ་བ་འདེབས་སོ་བླ་མ་རིན་པོ་ཆེ། །དད་པའི་རྒྱང་འབོད་ཐལ་ལོ་
ཐུགས་རྗེའི་ལྕགས་ཀྱུས་ཟུང་། །ཁྱོད་ཐུགས་རྗེ་ཡི་གངས་རི་དཀར་པོ། །བདག་མོས་གུས་ཀྱི་ཉི་
མས་གསལ་ལོ། །དོན་བྱིན་རླབས་ཀྱི་ཆུ་རྒྱུན་འབེབས་སོ། །ཁྱོད་མཁྱེན་རབ་ཀྱི་ནམ་མཁའ་
ཡངས་པ་དང་། །བདག་གདུང་ཤུགས་ཀྱི་ཉི་མ་འཆར་རོ། །དོན་བླང་དོར་གྱི་གནས་རྣམས་སྟོན་
ཅིག །ཁྱོད་འགྲོ་དོན་གྱི་པད་དཀར་གྱི་བཟང་པོ། །བདག་གསོལ་འདེབས་ཀྱི་ཉི་མས་འབྱེད་དོ། །
347

ལྔ་རིག་དཔེ་ཚོགས་ལས།
༼ཙ༽
པཎ་ཆེན་ཤཱཀྱ་མཆོག་ལྡན་གྱི་གསུང་འབུམ།
ཆོས་ཟབ་དོན་གྱི་ཉིང་ཁུ་སྩོལ་ཅིག །ཁྱོད་བླ་མ་མཆོག་གི་སྤྲུལ་པའི་སྐུ་ཡིས། །ཡུལ་སྣང་སྟོང་
ཟུང་འཇུག་གི་ཉི་མ། །དུས་དེ་རིང་ཉིད་ནས་སྩོལ་ཅིག།ཁྱོད་བླ་མ་ལོངས་སྤྱོད་རྫོགས་པའི་སྐུ་ཡིས།
ལུས་བདེ་སྟོང་ཟུང་འཇུག་གི་ཟླ་བ། །དུས་དེ་རིང་ཉིད་ནས་སྩོལ་ཅིག །ཁྱོད་བླ་མ་ཆོས་ཀྱི་སྐུ་
ལས་གཡོ་མེད། །སེམས་གསལ་སྟོང་ཟུང་འཇུག་གི་རྒྱ་མཚོ། །དེ་རྣམ་རྟོག་གི་འཁྲུལ་མེད་སྩོལ་
ཅིག །ཁྱོད་བླ་མ་ཐུགས་རྗེའི་སྤྲུལ་པའི་སྐུ་ཡིས། །གང་ཤར་ཐམས་ཅད་འཛིན་མེད་ཆེན་པོ། །
གསལ་སྟོང་ཟུང་འཇུག་ཏུ་ཁྱོད་ཀྱིས་ངོ་སྤྲད། །འཁྲུལ་སྣང་སྒྱུ་མར་དེ་རིང་ནས་རྟོགས་སོ། །ལུས་
སེམས་ཀྱི་རྒྱུད་ལ་བདེ་བ་གང་ཤར། །ཐ་མལ་གྱི་རྟོག་པས་དེར་འཛིན་མེད་པར། །བདེ་སྟོང་ཟུང་
འཇུག་ཏུ་ཁྱོད་ཀྱིས་ངོ་སྤྲད། །ཟག་མེད་བདེ་ཆེན་གྱི་རང་ཞལ། །དུས་དེ་རིང་ཉིད་ནས་མཐོང་ངོ་། །
རང་སེམས་གསལ་བའི་དྭངས་ཆ་མ་འགག་པ། །བཟང་ངན་རྟོག་པའི་རྒྱུ་བས་མ་བསླད་པར། །
གསལ་སྟོང་ཟུང་འཇུག་ཏུ་རང་ངོ་འཕྲོད་དོ། །འོད་གསལ་ཕྱག་རྒྱ་ཆེན་པོ་ཐག་མི་རིང་། །སྟོན་
མཛད་བླ་མ་མཆོག་དེ་མདུན་ན་བཞུགས། །དམ་ཆོས་དངོས་གྲུབ་ལ་སོགས་པ། །གསོལ་བ་
འདེབས་པའི་ངོར་བྱས་ནས། །མཆོག་ལྡན་ལེགས་པའི་བློ་ཡིས་ནི། །གྱེ་རེ་བཀྲ་ཤིས་རྩེ་མོར་
སྦྱར།། །།